stanford-oval/wikipedia huggingface dataset:
אוסקר גריסוולד

| --- | --- |

אוסקר גריסוולד
 לידה:  22 באוקטובר 1886 עמק רובי, נבדה, ארצות הברית ארצות הברית
 פטירה:  28 בספטמבר 1959 (בגיל 72) קולורדו ספרינגס, ארצות הברית 
 מקום קבורה:  בית הקברות וסט פוינט 
 מדינה:  ארצות הברית 
 השכלה:  המכללה לפיקוד ומטה של צבא ארצות הברית  אוניברסיטת נבדה  האקדמיה הצבאית של ארצות הברית  מכללת המלחמה של צבא ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1910–1947 (כ־37 שנים)
 דרגה:   לוטננט גנרל
 תפקידים בשירות
 מפקד הדיוויזיה ה-4 מפקד הקורפוס ה-4 מפקד הקורפוס ה-14 מפקד הקורפוס ה-2 מפקד הארמייה השביעית מפקד הארמייה השלישית
 פעולות ומבצעים
 מלחמת העולם הראשונה  מלחמת העולם השנייה
 עיטורים
   מדליית השירות המצוין (2)    כוכב הכסף (2)  לגיון ההצטיינות (לגיונר)   כוכב הארד   לב הארגמן   מדליית השירות המצוין של הצי   מדליית האוויר
 
לוטננט גנרל אוסקר וולברטון גריסוולד (באנגלית: Oscar Woolverton Griswold;‏ 22 באוקטובר 1886 - ‏ 28 בספטמבר 1959) היה מפקד בכיר בצבא ארצות הברית אשר פיקד על כוחות במלחמת העולם השנייה.
ביוגרפיה > תחילת דרכו

גריסוולד נולד ב-22 באוקטובר 1886 בעמק רובי שבמדינת נבדה, ארצות הברית. בין 1905–1906 הוא למד באוניברסיטת נבדה, לפני שנרשם ללימודים באקדמיה הצבאית של ארצות הברית (וסט פוינט). הוא סיים את הלימודים ב-1910, והתגייס כלוטננט משנה לצבא ארצות הברית. בין 1914–1917 הוא הוצב בסין, לפני שנשלח לחזית המערבית במלחמת העולם הראשונה. הוא שרת בדיוויזיה ה-84 של חיל המשלוח האמריקאי, ובין היתר השתתף במתקפת מז-ארגון. בין עד 1921 עד 1935 הוא למד במכללות צבאיות שונת ומילא תפקידי מנהל ומטה. ב-1 במרץ 1935 הוא הועלה לדרגת לוטננט קולונל, וב-1 ביולי 1936 הוא הוצב כנספח במטה הכללי של חיל הרגלים. ב-1 ביולי 1939 הוא הועלה לדרגת קולונל, וב-18 בספטמבר של אותה שנה מונה למפקד רגימנט הרגלים ה-29. ב-1 באוקטובר 1940 הוא הועלה לדרגה זמנית של בריגדיר גנרל (כוכב אחד), ומונה לסגן מפקד הדיוויזיה ה-4. במרץ 1941, הוא הוצב במחנה קרופט בדרום קרוליינה. ב-5 באוגוסט 1941 הוא הועלה לדרגה זמנית של מייג'ור גנרל (שני כוכבים), ב-18 באוגוסט של אותה שנה מונה למפקד הדיוויזיה ה-4, וב-7 באוקטובר מונה למפקד הקורפוס ה-4.
ביוגרפיה > מלחמת העולם השנייה

עם כניסתה של ארצות הברית למלחמת העולם השנייה בדצמבר 1941 היה גריסוולד מפקד הקורפוס ה-4. הקורפוס לא השתתף בקרבות. באפריל 1943 הוא מונה למפקד הקורפוס ה-14 ונשלח עמו לזירה הפסיפית. הוא הוביל אותו במהלך המערכה באיי שלמה ובקרבות על האי ניו ג'ורג'יה. ב-15 בדצמבר של אותה שנה נשלח הקורפוס שלו למערכה בבוגנוויל והחליף שם את קורפוס הנחתים ה-1 של רוי גייגר. הקורפוס שלו התבסס בראש החוף של בעלות הברית באי בוגנוויל. ב-1 במרץ 1944 גריסוולד הועלה לדרגת בריגדיר גנרל. בין ה-9 ל-17 במרץ 1944 פתחו היפנים במתקפת-נגד רחבת ממדים כנגד ראש החוף. הקורפוס של גריסוולד הגן עליו בחירוף נפש, תוך הסבת אבדות רבות ליפנים, שנסוגו לאחר הקרב לצפון ולדרום האי. באפריל החלו האמריקאים להרחיב בהדרגה את ראש הגשר. לאחר מכן נשלח להילחם במערכה בפיליפינים כחלק מהארמייה השישית של וולטר קרוגר. ב-14 באפריל 1945 הוא הועלה לדרגה זמנית של לוטננט גנרל (שלושה כוכבים), והיה מועמד לקבל את הפיקוד על הארמייה העשירית בעקבות מותו של סיימון בוליבר באקנר הבן. בסופו של דבר נבחר במקומו ג'וזף סטילוול.
ביוגרפיה > לאחר המלחמה

ב-5 בנובמבר 1945 מונה למפקד הקורפוס ה-2, וב-30 במאי 1946 הועבר לפקד על הקורפוס ה-4. ב-11 ביוני של אותה שנה מונה למפקד הארמייה השביעית, וב-1 בדצמבר הועלה לדרגת מייג'ור גנרל. ב-15 במרץ 1947 הועבר לפקד על הארמייה השלישית. באוקטובר של אותה שנה פרש מהצבא, בדרגה קבועה של לוטננט גנרל. הוא נפטר ב-28 בספטמבר 1959 בגיל 72.
ג'וזף דנפורד

| --- | --- |

ג'וזף דנפורד, דיוקן רשמי
 לידה:  8 בדצמבר 1955 (בן 68) בוסטון, מסצ'וסטס, ארצות הברית
 מדינה:  ארצות הברית 
 כינוי:  "ג'ו הלוחם" ("Fighting Joe")
 השכלה:  אוניברסיטת ג'ורג'טאון  בית הספר פלטשר למשפט ודיפלומטיה  קולג' סיינט מייקל  אוניברסיטת טאפטס  Boston College High School 
 השתייכות:  ארצות הברית חיל הנחתים של ארצות הברית 
 תקופת הפעילות:  1977–2019 (כ־42 שנים)
 דרגה:   גנרל
 תפקידים בשירות
 מפקד רגימנט הנחתים החמישי מפקד כוח המשלוח הראשון של חיל הנחתים מפקד חיל הנחתים של ארצות הברית   מפקד כוח הסיוע הביטחוני הבינלאומי   יושב ראש המטות המשולבים
 פעולות ומבצעים
 מלחמת עיראק   מלחמת אפגניסטן
 עיטורים
   מדליית השירות המצוין של מחלקת ההגנה   מדליית השירות המצוין של הצי   מדליית השירות העילאי של מחלקת ההגנה (2)  לגיון ההצטיינות (עם אות V)   אות הערכה מטעם הרמטכ"ל
 
ג'וזף פרנסיס דנפורד הבן (באנגלית: .Joseph Francis Dunford, Jr; נולד ב-8 בדצמבר 1955) הוא גנרל אמריקאי שכיהן כיושב ראש המטות המשולבים מספטמבר 2015 עד אוקטובר 2019. קודם לכן שירת כמפקד חיל הנחתים של ארצות הברית, כמפקד כוח הסיוע הביטחוני הבינלאומי וכוחות ארצות הברית באפגניסטן, וכן פיקד על הרגימנט ה-5 של חיל הנחתים. ידוע בכינויו "פייטינג ג'ו" ("Fighting Joe").
ראשית חייו

דנפורד נולד בבוסטון שבמסצ'וסטס למשפחה קתולית. הוא גדל בקווינסי, פרבר של בוסטון. למד בתיכון בוסטון קולג' וסיים את לימודיו שם בשנת 1973. ב-1977 סיים את לימודיו בקולג' סיינט מייקל בוורמונט.
הוא בוגר מכללת המלחמה של צבא ארצות הברית בקרלייל, פנסילבניה, ומחזיק בתואר שני בממשל מאוניברסיטת ג'ורג'טאון ובתואר נוסף ביחסים בינלאומיים מאוניברסיטת טאפטס.
קריירה

בשנת 1977 התגייס דנפורד לחיל הנחתים. הוא עבר הכשרה כלוחם וקורס קציני חי"ר. ב-1978 שירת כמפקד מחלקה ופלוגה בגדוד השלישי של החטיבה ה-1 בחיל. בהמשך השלים את קורס הסיור של צבא ארצות הברית ובשנת 1995 שירת כקצין אג"ם וכמפקד הגדוד השלישי ברגימנט הנחתים השישי.
בהמשך שירת כעוזר מפקד כוח המשלוח השלישי של חיל הנחתים. בין השנים 1988–1991 שירת דנפורד כמדריך בקורס הקצינים של החיל בבסיס קוונטיקו. בשנת 1999 שימש כמזכיר בכיר לסגן יושב ראש המטות המשולבים. בשנת 2001 מונה למפקד רגימנט הנחתים החמישי והוביל אותו בלחימה בעיראק בעת הפלישה ב-2003. במהלך תקופה זו זכה לכינוי "ג'ו הלוחם" ("Fighting Joe"). בשנת 2004 לקח חלק בקרבות בפלוג'ה. במאי 2009 קודם למפקד כוח המשלוח הראשון של חיל הנחתים ולמפקד פיקוד הנחתים בגזרת פיקוד מרכז של ארצות הברית. באוקטובר 2010 קודם לדרגת גנרל ומונה לסגן מפקד חיל הנחתים.
באוקטובר 2012 מונה על ידי נשיא ארצות הברית ברק אובמה להוביל את הפיקוד על כוחות ארצות הברית ונאט"ו באפגניסטן. לאחר הסתבכותו של מפקד הכוחות הנוכחי באפגניסטן, הגנרל ג'ון אלן, בחקירה הקשורה לסקנדל שבו מעורב ראש סוכנות הביון המרכזית דייוויד פטראוס, ביקש מזכיר ההגנה לאון פנטה כי מינויו של דנפורד לתפקיד זה יאושר בהקדם המרבי.
ב-17 באוקטובר 2014 מונה למפקד חיל הנחתים של ארצות הברית ה-36. בשנת 2015 במקומו מונה רוברט נלר.
במאי 2015 מונה על ידי הנשיא ברק אובמה להחליף את מרטין דמפסי כיושב ראש המטות המשולבים של צבא ארצות הברית, ה-19 במספר. ביולי באותה שנה אושר מינויו בסנאט, והוא נכנס לתפקידו ב-25 בספטמבר 2015 ושירת בתפקיד עד אוקטובר 2019.
ב-2017 הוענק לו בישראל אות הערכה מטעם הרמטכ"ל.
הערות שוליים

↑  אביתר בן-צדף, גנרל דנפורד הצעיר יפקד על חיל הנחתים, באתר News1 מחלקה ראשונה, 6 ביוני 2014
↑  מייקל ר. גורדון וברנרד א. טריינור, "קוברה 2", הוצאת משרד הביטחון, 2010, עמוד 214-224.
↑  ‏AP, הרמטכ"ל חדש לצבא ארצות הברית: נחת ומפקד הכוח באפגניסטן, באתר nrg‏, 5 במאי 2015.
↑  גל פרל פינקל, ‏קבינט של פטישים, באתר דבר העובדים בארץ ישראל, 8 בדצמבר 2016
↑   רוד נורלנד, תום שנקר ומתיו רוזנברג, ניו יורק טיימס, סיפוק בארה"ב מהדיפת מתקפות הטליבאן ע"י אפגניסטאן בשנה החולפת, באתר הארץ, 17 באוקטובר 2013
↑  Senate confirms Dunford as next Joint Chiefs Chairman, 30 July 2015
↑  יואב זיתון, רמטכ"ל ארה"ב התקבל במשמר כבוד בקריה, באתר ynet, 9 במאי 2017
גנרל ג'וזף פ. דנפורד, באתר הגבורה
| --- | --- |
בקרת זהויות :  GND: 1178712699  LCCN: no2013061575  VIAF: 301492245   WorldCat (עם VIAF): 301492245
מייקל לופז-אלגריה

| --- | --- |

 לידה:  30 במאי 1958 (בן 66) מדריד, ספרד 
 מידע כללי
 השכלה:  בית הספר לממשל ע"ש קנדי באוניברסיטת הרווארד  בית הספר לטייסי ניסוי של הצי האמריקאי  בית הספר של הצי ללימודים מתקדמים  האקדמיה הימית של ארצות הברית 
 זמן שהייה בחלל:  275 ימים, ו-35 דקות
 מספר פעילות חוץ-רכבית:  10
 זמן שהייה בפעילות חוץ-רכבית:  67 שעות ו-40 דקות
 ביוגרפיה בנאס"א:  מייקל לופז-אלגריה באתר נאס"א (באנגלית)
 משימות
 STS-92, Axiom Mission 1, STS-73, סויוז TMA-9, STS-113, משלחת מס' 14 לתחנת החלל הבין-לאומית, Axiom Mission 3 
 עיטורים
 פרס המהגרים הגדול (2009)  מדליית השירות המצויין של נאס"א (2007)  דוקטור לשם כבוד מאוניברסיטת לאס פאלמס דה גראן קנריה (2001)  מדליה על הישגים בכיבוש החלל 
 
מייקל לופז-אלגריה (בספרדית: Miguel Eladio López Alegría; נולד ב-30 במאי 1958) הוא טייס חלל, טייס ניסוי ואסטרונאוט מסחרי בעל אזרחות כפולה, אמריקאית וספרדית. עד כה ביצע שלוש משימות טיסה למעבורת חלל ומשימת טיסה לתחנת חלל בין-לאומית אחת. הוא ידוע בכך שביצע עד כה עשר הליכות חלל, וכיום מחזיק בשיא משך ההליכה בחלל השני באורכו בכל הזמנים (ראשון בקרב האסטרונאוטים של נאס"א). בנוסף היה שותף בשהות בחלל החמישית באורכה מבין האמריקאים שאורכה היה 215 ימים. בזמן הזה שהה על סיפון תחנת החלל הבין-לאומית מ-18 בספטמבר 2006 ועד 21 באפריל 2007. לופז-אלגריה פיקד על Axiom Mission 1, המשימה הראשונה הראשונה אי פעם של טיסה מסחרית לתחנת החלל הבין-לאומית, ששוגרה ב-8 באפריל 2022, ובילה כ-17 ימים במסלול כדור הארץ.
ביוגרפיה

בן לאב ספרדי ולאם אמריקאית, לופז-אלגריה נולד במדריד, ספרד וגדל במיסיון וייחו, קליפורניה. לאחר שסיים את לימודיו ב-Mission Viejo High School, הוא הצטרף לצי ארצות הברית, שם קיבל תואר ראשון בהנדסת מערכות מהאקדמיה הימית של ארצות הברית ב-1980 ותואר שני במדעים בהנדסת אווירונאוטיקה מבית הספר לתארים מתקדמים של הצי האמריקאי ב־1988. לופז אלגריה הוכשר לתפקיד טייס ימי בשנת 1981, הניסיון התעופתי שלו בחיל הים היה כטייס מדריך בטייסת הכשרה 2 (VT-2) בתחנת האוויר הימי Whiting Field ליד פנסקולה, פלורידה, ב-Fleet Air Connaissance Squadron 2 (VQ-2) ברוטה, ספרד, ובמרכז הניסויים האווירי הימי ב-NAS Patuxent River, מרילנד. הוא היה טייס ה-EP-3E הראשון שנבחר לבית הספר לטיסת מבחן של הצי האמריקאי. הוא בוגר התוכנית של בית הספר הרווארד קנדי למנהלים בכירים בביטחון לאומי ובינלאומי. הוא שולט באנגלית, ספרדית, צרפתית ורוסית.
בנו ניקולס כיכב לצדו ב-2006 בסרט התיעודי "מירה לה לונה" בבימויו של אדוארד בוש. הוא הופיע בסרט תיעודי שני, בבימויו של מנואל הוארגה, Son And Moon, שיצא להקרנים בספרד ב-2009. בסרט השתתפו גם האסטרונאוטים מיכאיל טיורין וסוניטה וויליאמס.
לופז-אלגריה הוא יועץ עצמאי לחברות חלל מסורתיות ומסחריות, הוא מכהן במספר מועצות וועדות מייעצות לארגונים ציבוריים ופרטיים, ועוסק בהרצאות מול קהל בארץ ובעולם. הוא כיום מתגורר בוושינגטון די. סי..
משימות

משימת החלל הראשונה של לופז-אלגריה הייתה STS-73 ב-1995; במשך מספר שנים לאחר מכן הוא הוביל את משרד צוות תחנת החלל הבינלאומית (ISS) של נאס"א. בשנת 2000 הוא חזר לחלל על סיפון STS-92 וב-2002 ב-STS-113. במהלך טיסה STS-92, הוא בחן את תרמיל הריחוף SAFER עם האסטרונאוט ג'ף ויסוף, במהלך הניסוי הוא התרחק עד 15 מטרים מהחללית.
באוקטובר 2001 הוא שירת כאקוונאוט בצוות ה-NEEMO הראשון על סיפון המעבדה התת-ימית אקוואריוס.
ב-20 בספטמבר 2006, לופז-אלגריה הגיע לתחנת החלל הבין-לאומית כמפקד משלחת מס' 14, לאחר שהמריא מבייקונור, קזחסטן ב-18 בספטמבר, על סיפון סויוז TMA-9. במשלחת 14, הוא ביצע חמש הליכות חלל. ב-21 באפריל 2007, הוא עזב את תחנת החלל וחזר לכדור הארץ.
לופז-אלגריה מחזיק בשיא האמריקאי בכל הזמנים במספר הליכות חלל (10) ומשך הליכות חלל כולל (67 שעות ו-40 דקות). למחזיק השיא הקודם, ג'רי ל. רוס, היו בסך הכל 9 הליכות חלל עם משך של 58 שעות ו-18 דקות. לופז-אלגריה הוא טייס החלל השני הכי מנוסה בסך הכל, אחרי אנטולי סולובייב הרוסי. ב-2 באפריל 2007, לופז-אלגריה קבע את השיא של משימת החלל הארוכה ביותר של אסטרונאוט אמריקאי. השהות שלו בחלל במשימה בודדת היה 215 ימים (משימת החלל הארוכה ביותר שנרשמה היא זו של ולרי פוליאקוב, שבילה 437 ימים על סיפון תחנת החלל הרוסית מיר ב-1994 וב-1995).
קריירה לאחר נאס"א

לופז-אלגריה פרש מנאס"א ב-12 במרץ 2012 ושימש כנשיא הפדרציה לטיסות החלל המסחריות עד סוף 2014.
בשנת 2017 לופז-אלגריה הצטרף לאקסיום ספייס כמנהל פיתוח עסקי. הוא טס לחלל שוב בשנת 2022 בחללית דרגון C206 אנדוור כמפקד משימה של משימת 1 Axiom, המשימה הראשונה של חברת אקסיום ספייס לתחנת החלל הבין-לאומית. במהלך שהות בתחנת החלל צוות המשימה ביצע 25 ניסויים מדעים
בינואר 2024 לופז-אלגריה פיקד על משימת Axiom Mission 3. יחד איתו טסו ולטר וילדיי, אלפר גזרבצי ומרקוס ואנדט.
פרסים ועיטורים

מדליית שירות ההגנה הלאומית עם כוכב פרס אחד
מדליית טיסת החלל של נאס"א עם שלושה אשכולות עלי אלון
מדליה "על הצטיינות בחקר החלל"
הערות שוליים

↑  "Entrevista exclusiva con el astronauta español MIGUEL LÓPEZ-ALEGRIA - YouTube". YouTube.
↑  Gorman, Steve (9 באפריל 2022). "Space station's first all-private astronaut team welcomed aboard orbiting platform". Financial Post. {{cite news}}:  (עזרה)
↑  Khatchatryan, Astgik (במאי 2020). "Space of Honor". Orange Coast: 59. {{cite journal}}:  (עזרה)
↑  STS-92 NASA Mission Report #15 (אורכב 25.11.2020 בארכיון Wayback Machine) NASA, 2008-10-18.
↑  NASA (2006-03-21). "NASA – NEEMO History". National Aeronautics and Space Administration. נבדק ב-2011-09-22.
↑  "Soyuz docks to station". Spaceflight Now.
↑  "Astronaut M. Lopez-Alegria's post-NASA career - collectSPACE: Messages".
↑  "About Axiom Space - Michael López-Alegría". Axiom Space. אורכב מ-המקור ב-7 בפברואר 2019. נבדק ב-3 בפברואר 2019. {{cite web}}:  (עזרה)
↑  Irene Klotz [@Free_Space] (18 בספטמבר 2020). "Space Hero mission is about 4th on @Axiom_Space manifest, Mike Suffredini tells @AviationWeek. First up in Oct '21 is flight of 3 private individuals and former @NASA_Astronauts Mike Lopez-Algeria" (Tweet) – via Twitter. {{cite web}}:  (עזרה)
↑  https://www.axiomspace.com/news/ax-1-research-expands-access-to-iss
לופז-אלגריה לאחר נחיתת חללית סויוז TMA-9 בקזחסטן.
לופז-אלגריה מבצע הליכת חלל במהלך משלחת 14.
Stop!

| --- | --- |

 סינגל בביצוע סאם בראון
 מתוך האלבום Stop!
 יצא לאור:  2 במאי 1988
 סוגה:  בלו-אייד סול • מוזיקת פופ
 בי-סייד:  "Poor Frank" "Blue Soldier" "Bones"
 אורך:  4:53
 חברת תקליטים:  A&M רקורדס
 כתיבה:  סאם בראון, גרג סוטון, פטי סמית'
 הפקה:  פיט בראון • סאם בראון
"Stop!" (בעברית: עצור!) הוא שיר של הזמרת האנגלייה סאם בראון מאלבום הבכורה שלה בעל אותו שם (Stop!) משנת 1988. השיר נכתב על ידי סאם בראון, גרג סוטון ופטי סמית'. stop! הגיע למקום ה-52 במצעד הסינגלים הבריטי כאשר יצא לראשונה. לאחר הוצאתו מחדש ב-1989 הגיע השיר למקום הרביעי, הפך לסינגל המדורג גבוה ביותר של בראון, ובילה 12 שבועות במצעד. בנוסף, "Stop" הגיע לראש המצעדים בבלגיה, איסלנד, הולנד ונורווגיה, תוך שהוא הגיע לחמישייה הראשונה באוסטרליה, אוסטריה, פינלנד, צרפת, אירלנד ושווייץ. השיר הופיע בפסקול של הסרט ירח מר משנת 1992.
ביקורות

המגזין הפאן-אירופאי מוזיקה & מדיה בחר בstop! בתור סינגל השבוע, כשהחמיאו ל"כישרון חדש ומרשים שסינגל הבכורה הבולט שלו לא משאיר אותנו ללא ספקות לגבי עתידה". הם הוסיפו כי ה"שירה הפיקודית שלה מצליחה היטב בבלדה הרגשית והעוצמתית הזו, המתאימה לכל סוגי פורמטי הרדיו." עם ההוצאה המחודשת ב-1989, בטי פייג' מהRecord Mirror כתבה: "פעם שנייה מזל, בבקשה, עבור בלדת ה-רית'ם אנד בלוז העוצמתית של סאם (שיצאה בפעם הראשונה בשנה שעברה) מאלבום הבכורה שלה שהתעלמו ממנה באכזריות. מדובר בברנזטורמר של הופעה ווקאלית - אמיץ אך פגיע באופן מוזר בו זמנית. איזו אישה. היא כבר עשתה את זה בגדול באירופה, אז הגיע הזמן שהרבה שם בחוץ ישימו לב ויתעוררו לכישרונות הנכבדים שלה." דייוויד קבאנה מהמגזין Sounds תיאר את השיר כ"מצוין לחלוטין" ו"זהב סולידי". הוא הוסיף, "סאם ללא ספק פראיירית בשביל דאסטי ספרינגפילד והיא מצוידת בקול טוב להדהים."
קרדיטים

סאם בראון - זמרה (שירה מובילה), עיבודי מיתרים.
ג'אקו ג'קסזיק - גיטרה.
גווין האריסון - תופים.
אד פול - גיטרה בס.
קווין מלפאס - אורגן האמונד, עיבודי מיתרים.
בוב אנדרוס - סולו של אורגן האמונד.
אנדי פרייס - כינור ראשון.
מארק וולטן - כינור שני.
קייט מוסקר - ויולה.
פטר אסווד - צ'לו.
ויקי בראון - קולות רקע.
מרגו בוצ'אנן - קולות רקע.
מיקומי שיא

|   ‏‏‏  מצעדים ודירוגים (1988–1989)> מדינה |   ‏‏‏  מצעדים ודירוגים (1988–1989)> מצעד |   ‏‏‏  מצעדים ודירוגים (1988–1989)> מיקום שיא |   ‏‏‏  מצעדים ודירוגים (1988–1989)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 4 |  |
|  איסלנד | הפלייליסט | 1 |  |
|  אירופה | אירופה הוט 100 | 7 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 65 |  |
|  ארצות הברית | קאש בוקס טופ 100 | 70 |  |
|  גרמניה המערבית | GfK – טופ 100 | 7 |  |
|  הולנד | מצעד 40 הסינגלים ההולנדיים | 1 |  |
|  הולנד | מצעד 100 הסינגלים ההולנדיים | 2 |  |
|  הממלכה המאוחדת | מצעד הסינגלים הבריטי | 4 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 16 |  |
|  פינלנד | המצעדים הפיניים הרשמיים | 2 |  |
|  פלנדריה | אולטראטופ 50 | 1 |  |
|  צרפת | SNEP | 2 |  |
|  קנדה | מצעד הסינגלים של RPM | 13 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (1988)> מדינה |   ‏‏‏  מצעדי סוף שנה (1988)> מצעד |   ‏‏‏  מצעדי סוף שנה (1988)> מיקום שיא |   ‏‏‏  מצעדי סוף שנה (1988)>  |
| --- | --- | --- | --- |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 10 |  |
|  פלנדריה | אולטראטופ 50 | 3 |  |
|  שווייץ | המצעד השווייצרי | 19 |  |
|   ‏‏‏  מצעדי סוף שנה (1989)> מדינה |   ‏‏‏  מצעדי סוף שנה (1989)> מצעד |   ‏‏‏  מצעדי סוף שנה (1989)> מיקום שיא |   ‏‏‏  מצעדי סוף שנה (1989)>  |
| --- | --- | --- | --- |
|  אוסטריה | Ö3 אוסטריה טופ 40‏ | 21 |  |
|  אוסטרליה | מצעד הסינגלים האוסטרלי | 24 |  |
|  אירופה | אירופה הוט 100 | 22 |  |
|  גרמניה המערבית | GfK – טופ 100 | 39 |  |
|  הממלכה המאוחדת | גאלופ | 36 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | זהב | 50,000 |
| צרפת (SNEP) | כסף | 200,000 |
גרסת הזמרת ג'מיליה

הזמרת האנגלית ג'מיליה (Jamelia) ביצעה קאבר ל"Stop!" לאחר שיוצרי הסרט ברידג'ט ג'ונס: עובדות החיים משנת 2004 פנו אליה כדי להקליט אותו כדי להמחיש חלק בלתי נפרד מהסרט. ג'מיליה קיבלה מיד את ההצעה והסבירה עד כמה היא מעריצה את הדמות ואת הסרט הראשון (יומנה של ברידג'ט ג'ונס. סימן הקריאה בסוף הכותרת של השיר נמחק עבור המהדורה של ג'מיליה. השיר הוצא לאור כצד א' וצד ב' כפול ביחד עם שירה של ג'מיליה "DJ" ב-1 בנובמבר 2004. הסינגל הגיע למקום התשיעי במצעד הסינגלים הבריטי והפך לכניסה הרביעית ברציפות לטופ 10 של ג'מיליה, כשהשיר בילה 12 שבועות במצעד. זה גם הפך לסינגל הרביעי ברציפות שלה בטופ 40 באוסטרליה, והגיע לשיא במקום ה-37. הפורמטים של "DJ" ו"Stop" יצאו לאור בצורה מדורגת. ב-1 בנובמבר 2004 2004 יצא התקליטור בן שני הרצועות יחד עם הוצאת התקליטור "DJ". בגלל אילוצי זמן, לא ניתן היה להוסיף את הקליפ "Stop" (בבימויו של אלכס המינג) בזמן כדי להגיע לתאריך היציאה של ה-1 בנובמבר ולכן התקליטור השני פורסם שבוע לאחר מכן ב-8 בנובמבר 2004. זה גם היה ה-DVD סינגל הראשון שהוצא לאור על ידי ג'מיליה. מהדורת הסינגל הכילה גם קאבר לשיר Last Christmas של Wham!.
גרסת הזמרת ג'מיליה > מיקומי שיא

|   ‏‏‏  מצעדים ודירוגים (2004–2005)> מדינה |   ‏‏‏  מצעדים ודירוגים (2004–2005)> מצעד |   ‏‏‏  מצעדים ודירוגים (2004–2005)> מיקום שיא |   ‏‏‏  מצעדים ודירוגים (2004–2005)>  |
| --- | --- | --- | --- |
|  אוסטרליה | מצעד הסינגלים האוסטרלי | 37 |  |
|  אירלנד | מצעד הסינגלים האירי | 12 |  |
|  גרמניה | GfK – טופ 100 | 56 |  |
|  הממלכה המאוחדת | מצעד הסינגלים הבריטי | 9 |  |
|  הממלכה המאוחדת | מצעדי סינגלי ואלבומי ה-R&B הבריטיים | 6 |  |
|  ולוניה | מצעד השירים מתחת לצועדים בפסגה | 6 |  |
|  יוון | IFPI Greece | 22 |  |
|  סקוטלנד | מצעד הסינגלים הסקוטי | 10 |  |
|  פלנדריה | אולטראטופ 50 | 46 |  |
|  שווייץ | המצעד השווייצרי | 36 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 107 |  |
הערות שוליים

↑
↑  Page, Betty (28 January 1989). "45". Record Mirror. p. 29. Retrieved 25 August 2021.
↑  Cavanagh, David (28 January 1989). "Singles". Sounds. p. 43.
↑  :: Jameila :: Stop, web.archive.org, ‏2007-01-06
| --- | --- |
בקרת זהויות :  MusicBrainz release group: 28ecb0ab-0294-3672-91a6-fa9d098c2b01  MusicBrainz work: 8c713949-0b00-4130-82f1-eff6daad52d7
קופרודוקציה

קופרודוקציה (מלטינית, הרכב של קוֹ, "יחד", ופרודוקציה, "ייצור") או הפקה משותפת פירושה, במובן הרחב, יצירה משותפת, כלומר שיתוף פעולה בין אנשים, חברות, מדינות וכדומה.
מונח זה נפוץ בהפקות סרטים שהן שיתוף פעולה בין כמה מדינות. לדוגמה, ישראל וצרפת חתמו על הסכם שיתוף פעולה קולנועי, ולכן חלק ניכר מהסרטים הישראלים הם קופרודוקציה ישראלית-צרפתית.
בתחום הפוליטיקה ניתן למצוא קופרודוקציות כמו הפרלמנט האירופאי או מועצת הביטחון של האו"ם כאשר מדינות מתאחדות לשם השגת כוח רב יותר והישגים רבים יותר. קופרודוקציות בתחום הכלכלה ניתן לראות באיחודן של שתי חברות, לחברה אחת, כמו שטראוס עלית ויפאורה-תבורי.
משימות חלל רבות מבוצעות על ידי קופרודוקציות, כשהבולטת שבהן היא תחנת החלל הבינלאומית, שם מתקיימות קופרודוקציות בין נאס"א לסוכנות החלל הפדרלית של רוסיה ולמדינות רבות אחרות, ובהן ישראל.
הערות שוליים

↑  הֲפָקָה מְשֻׁתֶּפֶת במילון תקשורת המונים (תשע"ב), באתר האקדמיה ללשון העברית
דף (תוף)

זוג תופי דף
דַּף (בפרסית: دف) הוא תוף מסורתי שנפוץ באיראן ובאזורים אחרים עם השפעה פרסית, בעל מבנה עגול ושטוח. נהוג לנגן בו מוזיקה פופולרית ואתנית מסורתית.
מבנה הכלי ואופן הנגינה

הדף עשוי גליל עץ צר עליו מתוח עור עז. ניתן למצוא את הדף גם עם סלילי ברזל בחלקו הפנימי של גליל העץ, כך שנוצר צליל נוסף בעת הנגינה. את הדף אוחזים בשתי הידיים ומתופפים עליו בעדינות.
היסטוריה ומנהגים

הראיות הראשונות לקיומו של הדף נמצאו באזור איראן של ימינו, ובעגה האיראנית העתיקה ביטאו את שמו "דפּ" (Dap). פואמות פרסיות רבות נכתבו לנגינה בכלי זה.
בפרס נחשב לתוף ייחודי, וניגנו בו בחגיגות מיוחדות. בדומה לכך, בפקיסטן שמרו את צלילו לחגיגות נישואין בלבד. באזורים רבים, ביניהם ארמניה, כורדיסטן, טורקיה, פקיסטן, אפגניסטן מרכז רוסיה, נחשב הדף לכלי מסורתי.
SVT-40

| --- | --- |

 מידע כללי
 סוג:  רובה מטען
 תכנון:  פיודור טוקרב, 1938
 מדינה מייצרת:  ברית המועצות ברית המועצות
 מעצב:  פיודור טוקרב 
 תקופת השימוש:  17 ביולי 1939 – 1955 (כ־15 שנים) 
 מלחמות:  מלחמת החורף, מלחמת העולם השנייה
 מדינות המשתמשות:  ברית המועצות
 יחידות שיוצרו:  1,600,000
 מידע טכני
 קליבר:  7.62x54R מילימטר
 פעולה:  גז, חצי אוטומטי
 הזנה:  מחסנית של 10 כדורים
 אורך כולל:  1,226 מ"מ
 אורך קנה:  625 מ"מ
 משקל ריק:  3.8 ק"ג
 קצב אש:  20–25 כדורים בדקה
 מהירות לוע:  830 מטר לשנייה
 טווח אפקטיבי:  600 מטר
 טווח מקסימלי:  1,500 מטר
 
SVT-40 (ראשי תיבות של רובה חצי אוטומטי טוקרב מודל 1940, ברוסית: Самозарядная винтовка Токарева) הוא רובה חצי אוטומטי סובייטי שעוצב על ידי פיודור טוקרב.
בסוף שנות ה-30 תכנן הצבא האדום לצייד את כוחות החי"ר ברובה חצי-אוטומטי מודרני. הרובה נכנס לשימוש מבצעי בשנת 1939. אחרי ניסיון במלחמת החורף (1940) נגד פינלנד הוכנסו שיפורים רבים לתכנון, ורובה מדגם משופר (SVT-40) נכנס לייצור סדרתי. תחילה הרובה היה מיוצר במפעלי נשק קל בטולה, וזמן קצר לאחר מכך גם באיז'בסק. היה מתוכנן להגיע לייצור של כמיליון רובים בשנה. לקראת הפלישה הגרמנית במסגרת מבצע ברברוסה בקיץ 1941 אכן יוצרו כמיליון יחידות. התבוסות הקשות בתחילת המערכה גרמו לכך שייצור הרובה שכלל מעל 100 חלקים מ-12 סוגי פלדה היה קשה ביותר. כדי להתגבר על המחסור בחומרים, הוחלט לצמצם את הפרויקט היקר ולהתמקד בפרויקטים זולים יותר. עד סוף המלחמה יוצרו יחידות נוספות אך בהיקף קטן בהרבה מהמתוכנן בתחילת המלחמה. בשנת 1945 ייצור הרובה הופסק כליל.
כמויות משמעותיות של הרובה נלקחו כשלל על ידי הגרמנים והיו יחידות של הוורמאכט שצוידו ברובה זה. בצבא פינלנד הרובה היה בשימוש עד לשנת 1958.
חיילי הצבא האדום חמושים ברובי SVT-40 מסתערים על האויב (1941)
הערות שוליים

↑  SVT 40: Soviet Semi-Automatic Rifle, Rock Island Auction Company (באנגלית)
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
יוסיף שומליאנסקי

יוסיף איוואן שומליאנסקי שכינה את עצמו "יוסיף מוויטוויצה שומליאנסקי" (באוקראינית: Йосиф Іван Шумлянський; בפולנית: Józef Szumlański;‏ 1643–1708) היה בישוף אורתודוקסי של לבוב, והחל משנת 1677 בישוף יווני-קתולי אוקראיני של האפארכיות לבוב, הליץ' וקמנץ פודולסקי. באותה תקופה חלק מהאיחוד הפולני-ליטאי. בשנת 1700 קמה רשמית הכנסייה האוקראינית המאוחדת עם רומא ושומליאנסקי היה הבישוף שלה בלבוב. שומליאנסקי היה נציג של הענף שומליאנסקי בשושלת האצילים הרותנית קורצ'ק. אחיו הצעיר, אלכסנדר, היה לבישוף יווני-קתולי של לוצק בשם אתנסי שומליאנסקי (1695–1688).
ביוגרפיה > שנותיו הראשונות

יוסיף שומליאנסקי נולד, אולי בסביבות שנת 1643, במשפחה רותנית אורתודוקסית אדוקה. אביו, אווסטאכי שומליאנסקי, היה ראש הכפר הושיב ותרם בזמנו שלושת אלפי זלוטי למנזר הושיב. סבתו הייתה בת למשפחת רוז'נטובסקי, צאצאים לשושלת האצילים סאס. בצעירותו שירת שומליאנסקי בצבא הפולני והשתתף כקפטן בקרבות על יד צ'ודנוב בספטמבר 1660. באותה תקופה התיידד עם המצביא יאן סובייסקי. לפי מקורות אחדים שומליאנסקי התחתן עם האצילה הקתולית הלנה יבלונסקה. בשירותו הצבאי קבל שירותי דת מכמרים קתולים וכך התוודע לדת הקתולית.